Janubiy Koreya Konstitutsiyaviy sudi juma, 10 mart kuni Pak Kin Xega impichment haqidagi o‘z qarorini e’lon qiladi. Bu haqda Associated Press xabar bermoqda. Agarda sud prezidentga impichment haqidagi tashabbusni rad etsa, Pak Kin Xe yana davlat rahbari lavozimini egallashi mumkin. Ammo u tasdiqlansa, Janubiy Koreyada 60 kun ichida prezidentlik saylovlari o‘tkazilishi kerak. Mamlakat parlamenti o‘tgan yilning dekabr oyida Pak Kin Xega impichment haqida ovoz berdi. Keyinchalik u bunday qarorga sabab bo‘lgan korrupsiya haqidagi ayblovlarni “ulkan yolg‘onlar” deb atadi.